**Likumprojekta “Grozījums Aizturēto personu turēšanas kārtības likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Likumprojekts “Grozījumi Valsts drošības iestāžu likumā” (Nr. 1176/Lp12), kas 2018. gada 20. jūnijā Saeimā ir pieņemts 2. lasījumā;  2. Likumprojekts “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (Nr. 1177/Lp12), kas 2018. gada 20. jūnijā Saeimā ir pieņemts 2. lasījumā;  3. Likumprojekts “Grozījumi likumā “Par policiju” (Nr. 1181/Lp12), kas 2018. gada 20. jūnijā Saeimā ir pieņemts 2. lasījumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Aizturēto personu turēšanas kārtības likuma 2. pants paredz, ka īslaicīgās aizturēšanas vieta ir Valsts policijā vai Drošības policijā (turpmāk – Iestāde) izveidotas speciāli aprīkotas telpas, kurās Aizturēto personu turēšanas kārtības likumā noteiktajā kārtībā tiek ievietotas un turētas aizturētās personas.  Ņemot vērā to, ka pēc likumprojektos “Grozījumi likumā “Par policiju” un “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” paredzēto izmaiņu spēkā stāšanās Iestādes amatpersonām vairs nebūs saistošs Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma regulējums un Iestādes amatpersonas vairs nebūs policijas amatpersonas likuma “Par policiju” izpratnē, Projekts paredz izslēgt Iestādi no Aizturēto personu turēšanas kārtības likuma darbības jomas attiecībā uz īslaicīgās aizturēšanas vietu izveidi Iestādē. Atbilstoši Aizturēto personu turēšanas kārtības likuma grozījumam turpmāk īslaicīgās aizturēšanas vietas atradīsies tikai Valsts policijā.  Valsts drošības iestāžu likumā šobrīd ir noteikts īpašs valsts dienesta veids – dienests valsts drošības iestādē, taču ar likumprojektā “Grozījumi Valsts drošības iestāžu likumā” ietvertajām izmaiņām, regulējumā tiks nostiprināts dienests valsts drošības iestādē kā speciāls dienesta veids, kas ir atšķirīgs no citiem dienestiem valsts pārvaldē.  Likumprojekts “Grozījumi Valsts drošības iestāžu likumā” paredz pilnveidot Valsts drošības iestāžu likuma regulējumu, to papildinot ar detalizētāku valsts drošības iestāžu amatpersonu tiesību uzskaitījumu, kas izriet no valsts drošības iestādes funkcijām, t.sk. tiesībām, kuras līdz šim Iestāde, kā Iekšlietu ministrijas sistēmas iestāde, izmantojusi, pamatojoties uz likumu „Par policiju”.  Līdz ar to Projekts paredz tehnisku grozījumu izslēgt Iestādi no Aizturēto personu turēšanas kārtības likuma darbības jomas attiecībā uz aizturēto personu turēšanas kārtību speciāli aprīkotās policijas telpās – īslaicīgās aizturēšanas vietā. |
| 3. | Projekta izstrādē iesaistītās institūcijas | Iekšlietu ministrija, Iestāde. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz amatpersonām, kuras, līdz atbilstošo grozījumu Valsts drošības iestāžu likumā spēkā stāšanās brīdim, Iestādē ieņem amatu ar speciālo dienesta pakāpi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | 1. Likumprojekts “Grozījumi Valsts drošības iestāžu likumā” (Nr. 1176/Lp12);  2. Likumprojekts “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (Nr. 1177/Lp12);  3. Likumprojekts “Grozījumi likumā “Par policiju” (Nr. 1181/Lp12). |
| 2. | Atbildīgā institūcija | Iestāde. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo Projekts attiecas uz atsevišķu personu loku – Iestādes amatpersonām ar speciālajām dienesta pakāpēm – un sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

24.08.2018. 14:40

716

67208949, juristi@dp.gov.lv